Neretva

Li Neretva (cirilic Неретва, italian. Narenta, ancian-grec Νάρων, latin Naroes) es li max important fluvie del region Herzegovina. It have un longore de 225 kilometre e flue 203 kilometre tra Bosnia e Herzegovina e 22 kilometre tra Croatia. It flue de nord a sud.

Li fonte de Neretva es in li proximitá de Držirep in li municipie Gacko (Bosnia e Herzegovina) sud del montania Zelengora proxim del frontiera con Montenegro.

Li Neretva flue tra li cités Konjic, Mostar e Jablanica in Bosnia e Herzegovina e tra li cité Metković in Croatia. It desinbocca in li proximitá de Ploče in li Adriatic Mare.

Categorie: Bosnia e Herzegovina
Categorie: Fluvies